הטבח בעלומים

הטבח בעלומים התרחש ב-7 באוקטובר 2023, במסגרת מתקפת הפתע על ישראל. במהלכו התנהל קרב ממושך בין כיתת הכוננות של הקיבוץ וכוחות צה"ל ושב"ס לבין עשרות מחבלים שתקפו את הקיבוץ, וכן בוצע טבח בידי המחבלים בעשרות עובדים זרים ששהו בו. עשרות מחבלים המשתייכים לארגון הטרור חמאס הסתערו על קיבוץ עלומים הסמוך לצפון רצועת עזה במטרה לבצע טבח בתושבי הקיבוץ ולחטוף מהם לשטח הרצועה.

כיתת הכוננות של הקיבוץ ניהלה קרב עם המחבלים והצליחה לבלום אותם ולמנוע את ביצוע הטבח בתוך הקיבוץ. אליהם הצטרפו כוחות מיחידות שלדג, יהל"ם, יחידת מצדה וגדוד 890 של חטיבת הצנחנים. המחבלים רצחו 22 עובדים זרים מתאילנד ונפאל ששהו באזור הרפת של הקיבוץ, וחטפו 8 לעזה. במהלך הקרבות נהרגו שני אחים שהגיעו מבאר שבע כדי להילחם במחבלים, רנ"ג ביחידת שלד"ג ומפקד צוות מיחידת יהל"ם, ונפצעו כמה מחברי כיתת הכוננות. חלק גדול מהמחבלים חוסלו, חלק נשבו וחלק ברחו.

== רקע ==

== מהלך הקרב ==
סביב 6:30 בבוקר החלו אזעקות צבע אדום והדי פיצוצים של מיירטי סוללת כיפת ברזל המוצבת באזור.

ב-6:45 הוקפצה כיתת הכוננות של הקיבוץ, שמנתה 12 חברים (בהם פרופ' איתן אוקון), בפיקודו של ברק שלום והצטיידה בנשק ובתחמושת בנשקיית הקיבוץ. אליהם הצטרפו שלשה חיילים ששהו בקיבוץ, בהם אוהד ברוורמן, בן הקיבוץ, שהשתחרר מיחידה 669 שלושה חודשים לפני המתקפה, בסך הכל מנתה הכיתה 15 לוחמים. חמ"ל הקיבוץ אוייש ודרכו יכלו אנשי כיתת הכוננות לשלוט בתמונת הקרב, לזהות את חדירות המחבלים בעזרת מצלמות האבטחה, ולהכווין את הכוחות.
ב-7:00 הגיעו המחבלים לשער הקיבוץ. משלא הצליחו לפתוח אותו, הקיפו את הקיבוץ ופרצו אליו דרך שער אחורי כשהם רכובים על 4 אופנועים. הם הגיעו לשער הקיבוץ מבפנים ופתחו את השער. כעשרים מחבלים חדרו ליישוב מכמה מקומות אך נתקלו בהתנגדות של כיתת הכוננות שהדפה אותם מאזור המגורים.
קיר שרוף ששרד ממבנה מגורי התאילנדים בעלומים. מחבלי החמאס פוצצו את המבנה ורצחו את העובדים שהיו בו.

לאחר שנהדפו מאזור המגורים, כעשרה מהמחבלים חדרו לשטח מגורי העובדים והסטודנטים הזרים, בחלק הדרום מערבי של הקיבוץ. כיתת הכוננות ביצעה ירי מרחוק לעברם. לאחר שירו RPG לעבר המקום, המחבלים נכנסו למגורי העובדים מנפאל ותאילנד, הובילו אותם להאנגר ליד רפת הקיבוץ ורצחו בו 22 מהם. 8 מהם נחטפו לעזה. לאחר מכן המשיכו המחבלים למכון החליבה של הקיבוץ, שרפו את הסילו ואת המתבנים שהכילו את המספוא של הפרות. הם חוררו ביריות את מכלי החלב, שרפו את המכונות, את המשרדים וזרעו הרס רב במקום.
הדר בו התנהל קרב ממושך בין המחבלים לבין כיתת הכוננות שהגנה על קו הבתים. השלט מנוקב בכדורים שנורו במהלך הקרב.]]

ב-9:00 כ-30 מחבלים התבצרו בגן הדר שבפאתי הקיבוץ. חברי כיתת הכוננות התפרשו בעמדות שהגנו על הבתים, ניהלו מול המחבלים חילופי אש והצליחו להרוג שניים, בהם את מפקד הכוח. שניים מחברי כיתת הכוננות נפצעו. הפצועים פונו בשלב ראשון לביתה של תושבת הקיבוץ שעובדת כאחות מיילדת בבית החולים סורוקה, והיא העניקה להם טיפול רפואי ראשוני. אחד הפצועים שנפצע קשה פונה לנתיבות ומשם לבית החולים.

חילופי האש עם המחבלים המשיכו עד שבשעה 12:00 הגיעו כוחות מיחידת מצדה ויהל"ם, וסייעו בחיסול המחבלים. ב-12:30 הגיעו עשרות מחבלים לאזור בית האריזה של הקיבוץ. כוח של שלדג ופלוגה ג' של גדוד 890, שנחתה במסוק בסמוך לקיבוץ, ניהלו לחימה מול המחבלים במשך כמה שעות. במהלך הקרבות נהרג רנ"ג עידו רוזנטל מיחידת שלד"ג. הלוחמים הרגו מספר רב של מחבלים, וכמה מן הלוחמים נפצעו. לאחר מכן הכווינו מסוק קרב שחיסל את השאר. מספר מחבלים שחדרו לקיבוץ פצעו חבר קיבוץ וחוסלו בחילופי יריות עם הכח של יהל"ם. מפקד הכוח, איתי כהן, נהרג בהיתקלות. במהלך הקרבות נהרגו האחים ישי ונעם סלוטקי מבאר שבע, חיילי מילואים קרביים שמיוזמתם באו לעוטף עזה, כדי לקחת חלק בקרבות מול המחבלים. כמו כן נהרג רס"ל רן גווילי ממשטרת ישראל (יס"מ) שהיה בדרכו לסייע להגנה על עלומים לאחר שחילץ עשרות צעירים מממסיבת נובה, ונקלע למארב של מחבלים.<ref></ref> גופתו נחטפה לעזה. 

מסמך שנתפס אחרי המתקפה, חשף כי מחלקה של חמאס שנשלחה לכבוש את קיבוץ עלומים קיבלו הוראות ברורות לטבוח באזרחים ולשבות בני ערובה. מחבל שהשתתף בקרב עלומים ונעצר על ידי כוחות הביטחון סיפר כי ההוראה שניתנה מטעם ראשי חמאס הייתה ביצוע מעשים הכוללים עריפת ראשים ואונס.

== בעקבות המתקפה ==
ביום שני פונו חברי הקיבוץ לבתי מלון בנתניה. רפת הקיבוץ ניזוקה קשה בידי המחבלים, ששרפו והשחיתו ציוד רב. למרות זאת תושבי הקיבוץ החליטו להחזיר אותה לתפקוד, ותוך ארבעה ימים הרפת חזרה לפעולה והפרות נחלבו לראשונה מאז המתקפה.<ref></ref> צוות הגד"ש של הקיבוץ העביר גידולים משדות הסמוכים לגבול, לחלקות המרוחקות 4-5 ק"מ מהגבול על מנת שניתן יהיה לגדל אותם. בנוסף, נשרפו 6 מתוך 9 הלולים של הקיבוץ ומתו מאות אלפי עופות עד שהיה קיים חשש ממשי למחסור בעופות במדינה כמה ימים לאחר האירוע.<ref></ref>

==קישורים חיצוניים==
* 
* 
* 
* 
* 

== הערות שוליים ==

עלומים
קטגוריה:חמאס: פיגועים
קטגוריה:עלומים (קיבוץ)